Odată revenită din Campania din Bulgaria, unitatea a continuat sa fie parte a "Brigăzii 13 Infanterie" din organica "Diviziei 7 Infanterie", iar în perioada neutralității și-a continuat activitatea în garnizoana de dislocare pe timp de pace din orașul Piatra-Neamț. La 1 decembrie 1914, colonelul "Emil Romanescu" a demisionat din armată și a fost înlocuit din funcția de comandant al regimentului de colonelul Alexandru Anastasiu. Anastasiu a rămas pe această poziție de comandă pană la 1 aprilie 1915, dată la care colonelul Nicolae Rujinschi a devenit noul comandant al unității.